《老父庚午以百龄钦蒙存问余已卯复滥天恩恭纪 其四》
明代·黄士俊

中边宁谧近如何，魏阙心悬倚钓蓑。佐理自惭匡济少，归耕仍钓宠光多。

洵如保泰先桑土，岂乏怀奇待网罗。万里拜瞻颜咫尺，凤梧欣听矢卷阿。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。